Ar Sindikad  Kement penn a zo d'ar vazh, izel, krenn pe uhel, a voe lakaet da vont a-unan war ar raog. Gant Office Central Landerne e oa maget ur spered a genskoazell er vro-mañ ha larkoc'h er vro-hont. Pep hini a zalc'he mat d'e dachenn, dindan bolontez ar veleien hag an Aotrou Doue, an tri aotrou, - ar mestr bras, an tieg, ar merour -, pep a renk evit pep den. Prestik e lakae Yann Gouer e  dreid, rodoù an trakteur hag all war un hent stabil ha founnus : an hini bet freuzet gant "Landerne", pe "ar Sindikad" evel ma oa bet graet Office Central Landerne anezhañ. Dindan intrudu ar Sindikad e voe lakaet kooperatifoù bihan en o sav da c'houde an Eil Brezel. Tostik d'an tiegezhioù e oa hangarioù akomod evit kas ha degas greun, ludu ha marc'hadourezh. Lañs ha spered a oa e Landerne evit kreizennañ ar gounidoù hag an hadoù, ha pelloc'h evito.